Íslenzkar þjóðsögur og æfintýri/Náttúrusögur/Mál er að mæla
Á nýjársnótt verða margir hlutir undarlegir. Það er eitt að kýr mæla þá mannamáli og tala saman. – Einu sinni lá maður úti í fjósi á nýjársnótt til þess að heyra hvað kýrnar töluðu. Hann heyrir þá að ein kýrin segir: „Mál er að mæla (aðrir: mæra).“ Þá segir önnur: „Maður er í fjósi.“ „Hann skulum vér æra,“ segir þriðja kýrin. „Áður en kemur ljósið,“ segir hin fjórða. Frá þessu gat maðurinn sagt morguninn eftir, en ekki fleiru því kýrnar höfðu ært hann.